  Наталья Тетерина Матысь арнянуналэ Москваын «Гербер» удмурт йӧскалык праздникез пусъёзы. Шоркарын улӥсьёс но куноос Ижкарысь футболъя «Торпедо» нылкышно клублэн мастер-классаз пыриськыны, удмурт Тол Бабаен пумиськыны но Россиысь гроссмейстеръёсын шахматэн шудыны быгатозы. Со сярысь Москвалэн мэрезлэн нимлыко сайтаз ивортэмын. Ужрад 22-тӥ пӧсьтолэзе 10 часысен 22 часозь «Эрмитаж» садын «Удмуртия Заряжает» девиз улсын радъяськоз. Удмуртилэсь туризмъя, спортъя но инвестициосъя луонлыкъёссэ возьматозы праздниклэн куинь люкетъёсыз: Лэсьтэмын Удмуртиын, Удмуртия заряжает, Удмуртия – спортлэн интывылэз Москваысь мэрлэн нимлыко сайтэзШулдыръяськонын вань мылкыд карисьёс киужъя мастер-классъёсы пыриськыны, Удмуртиысь кырӟась песянайёсты, калык коллективъёсты но егит артистъёсты кылзыны быгатозы. «Герберын» выжыкылысь геройёсын пиналъёслы площадка ужалоз. Куноос удмурт перепечез веръяны быгатозы. Нялтас вераса, радъясьёс оскыто, туэ тросгес гуръёс пуктэмын луозы шуыса.  Праздниклэн аспӧртэмлыкез футболъя «Торпедо-Ижевск» нылкышно командалэн мастер-классэз но удмурт Дед Морозэн – Тол Бабаен – пумиськон луоз. Со сяна, «Герберын» Шахматъя кыкетӥез усьтэм турнир радъяськоз. Отчы пыриськисьёс чемпион ним понна Москваысь но Удмуртиысь устоосыныз шахматистъёсын, озьы ик гроссмейстерен но  но Россилэн кык пол чемпионэныз Александр Морозевичен ӵошатскозы. Нялтас вераса, праздникын котькин но удысужлыко парикмахеръёс дорын дунтэк укладка лэсьтыны быгатоз. «Гербер» улсын фермеръёслэн вузъёсынызы, удмурт сиён-юонэн, киужъёсын но чеберъяськонъёсын ярмарка ужалоз Тодэ вайытом, Москваын «Герберез» 1-тӥ пӧсьтолэзе ортчытыны чакламын вал, но со нуналэ кужмо сильтӧл луоз шуыса ялэмен валче сое 22-тӥ пӧсьтолэзьлы выжтӥзы. Праздникез сӥё-дано усьтон 13 часын кутскоз. Тегъёс: Лулчеберет Москва Удмуртия Гербер удмуртъёс праздникъёс  